ddrg/super_eurlex huggingface dataset:
Odločba Komisije

z dne 30. julija 1992

o uvedbi seznamov odobrenih skupin za zbiranje govejih zarodkov v tretjih državah za izvoz v Skupnost

(92/452/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda [1], kakor je bila nazadnje spremenjena z Direktivo Sveta 90/425/EGS [2], in zlasti člena 8 Direktive,

ker je Odločba Komisije 91/270/EGS [3] uvedla seznam tretjih držav, iz katerih je državam članicam dovoljeno uvažati zarodke goveda;

ker je sedaj treba pripraviti seznam odobrenih skupin za zbiranje zarodkov v vsaki od tretjih držav na seznamu, ki ga uvaja Odločba Komisije 91/270/EGS;

ker ni dvoma, da veterinarske službe tretjih držav, vključenih na seznam iz Odločbe Komisije 91/270/EGS, izvajajo ustrezna pooblastila in primeren nadzor nad skupinami za zbiranje zarodkov, ki delujejo na njihovih ozemljih, in ker so se iste veterinarske službe zavezale, da bodo odobrile zbiranje, pripravo in skladiščenje govejih zarodkov za izvoz v Skupnost samo tistim skupinam, ki v celoti izpolnjujejo zahteve poglavij I in II Priloge A k Direktivi 89/556/EGS;

ker so se veterinarske službe iz tretjih držav na seznamu zavezale, da bodo odvzele odobritev skupinam za zbiranje, pridobivanje in presajanje zarodkov, če kateri koli od pogojev odobritve ni več izpolnjen, ter bodo o takih spremembah takoj obvestile Komisijo;

ker pristojne veterinarske oblasti iz nekaterih tretjih držav na seznamu niso posredovale seznama odobrenih skupin za zbiranje zarodkov ter se zato Komisiji lahko posredujejo nove informacije; ker bo treba ponovno pregledati in spremeniti to odločbo;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Države članice uvažajo zarodke iz tretjih držav samo, če jih je zbrala, pripravila in skladiščila skupina za zbiranje, pridobivanje in presajanje zarodkov, vključena na sezname v Prilogi k tej odločbi.

Člen 2

Ta odločba je naslovljena na države članice.

V Bruslju, 30. julija 1992

Za Komisijo

Ray Mac Sharry

Član Komisije

PRILOGA

Odobrene skupine za zbiranje zarodkov, ki so jih odobrile pristojne veterinarske oblasti iz naslednjih tretjih držav, so v seznamu navedene skupaj s številko odobritve in imenom veterinarja, ki vodi skupino.

KANADA

[INSERT TEXT FROM ORIGINAL, OJ p. 41]

Številka odobritve Naslov Veterinar- vodja skupine

NOVA ZELANDIJA

[INSERT TEXT FROM ORIGINAL, OJ p. 42]

Številka odobritve Naslov Veterinar-vodja skupine

ZDRUŽENE DRŽAVE AMERIKE

[INSERT TEXT FROM ORIGINAL, OJ p. 42-45]

Številka odobritve Naslov Veterinar-vodja skupine

[1] UL L 302, 19.10.1989, str. 1.

[2] UL L 224, 18.8.1990, str. 29.

[3] UL L 134, 29.5.1991, str. 56.
Sklep Sveta

z dne 20. julija 1992

o sklenitvi Mednarodnega sporazuma o naravni gumi, 1987

(92/396/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 113 in 116 Pogodbe,

ob upoštevanju predloga Komisije,

ker je Mednarodni sporazum o naravni gumi, 1987, sklenjen v okviru enotnega Programa za osnovne proizvode [Resolucija 93 (IV), sprejeta na četrti Konferenci Združenih narodov o trgovini in razvoju], začel začasno veljati 29. decembra 1988;

ker so Skupnost in večina njenih držav članic najavile začasno uporabo Sporazuma 22. decembra 1988;

ker je cilj Mednarodnega sporazuma o naravni gumi 1987 med drugim prispevati k stabilnosti cen naravne gume brez izkrivljanja dolgoročnih tržnih gibanj in doseči uravnoteženo rast med ponudbo in povpraševanjem po tem proizvodu;

ker je Mednarodni svet za naravno gumo zato, da bi članicam, ki začasno uporabljajo Sporazum, omogočil, da ga ratificirajo, sprejmejo ali odobrijo, podaljšal rok za deponiranje teh listin do 31. decembra 1992;

ker so vse države članice navedle svojo namero uporabljati Sporazum;

ker naj se Sporazum odobri;

ker naj Skupnost in njene države članice hkrati obvestijo generalnega sekretarja Organizacije združenih narodov o svojem sprejetju Sporazuma,

SKLENIL:

Člen 1

Mednarodni sporazum o naravni gumi 1987 se potrdi v imenu Evropske skupnosti.

Evropska gospodarska skupnost in njene države članice najpozneje do 31. decembra 1992 istočasno deponirajo svoje listine o ratifikaciji, sprejetju ali odobritvi pri generalnem sekretarju Organizacije združenih narodov.

Besedilo Sporazuma je priloženo Sklepu 88/107/EGS [1].

Člen 2

Predsednik Sveta ima pravico imenovati osebe, pooblaščene za deponiranje listine o odobritvi v imenu Skupnosti.

V Bruslju, 20. julija 1992

Za Svet

Predsednik

D. Hurd

[1] UL L 58, 3.3.1988, str. 18.

--------------------------------------------------
Odločba Komisije

z dne 3. decembra 1991

o vzorcu sporočila, ki se pošilja prek računalniškega omrežja "Animo"

(91/637/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi [1], kakor je bila nazadnje spremenjena z Direktivo (EGS) št. 91/496/EGS [2], in zlasti člena 20(3) Direktive,

ker je Komisija 19. julija 1991 sprejela Odločbo 91/398/EGS o računalniškem omrežju za povezavo med veterinarskimi organi (Animo) [3];

ker je za nemoteno delovanje omrežja treba določiti vzorec sporočila, ki ga pošiljajo pristojni veterinarski organi;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Sporočilo, ki se pošilja prek računalniškega omrežja Animo, mora biti v skladu z vzorcem iz Priloge.

Člen 2

Ta odločba se pregleda pred 31. decembrom 1992 glede na razvoj veterinarskih pravil in zlasti tistih v zvezi z zahtevami certificiranja.

Člen 3

Ta odločba je naslovljena na države članice.

V Bruslju, 3. decembra 1991

Za Komisijo

Ray Mac Sharry

Član Komisije

[1] UL L 224, 18.8.1990, str. 29.

[2] UL L 268, 24.9.1991, str. 56.

[3] UL L 221, 9.8.1991, str. 30.

--------------------------------------------------

PRILOGA

VZOREC SPOROČILA

1. Datum pošiljanja

2. Izvor

- Oznaka države — oznaka enote

- Zdravstveno spričevalo

- Številka

- Datum

- Ime in priimek veterinarja, ki je podpisal spričevalo

3. Namembni kraj

- Oznaka države — oznaka enote

- Prejemnik in naslov namembnega kraja

4. Blago

- Vrsta — oznaka

- Število/količina

5. Prevozno sredstvo

- Vrsta prevoza (tovornjak, vlak, letalo, ladja itd.)

- Identifikacija prevoznega sredstva (registrska številka tovornjaka, številka vagona, številka leta, ime plovila, številka zabojnika itd.)

6. Pripombe

[Zlasti za mejne kontrolne točke: poreklo živali in proizvodov.]

--------------------------------------------------
Sklep Sveta

z dne 18. novembra 1991

o sklenitvi Konvencije o Mednarodni komisiji za zaščito Labe

(91/598/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 130s Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ob upoštevanju Resolucije Sveta in predstavnikov vlad držav članic, ki so se sestali v okviru Sveta, z dne 19. oktobra 1987 o nadaljevanju in izvajanju politike Evropske skupnosti in programa Evropskih skupnosti za varstvo okolja (1987-1992) [4], ter Četrtega programa Evropskih skupnosti za varstvo okolja, ki je priložen navedeni resoluciji, v nadaljevanju "četrti akcijski program ukrepanja",

ker četrti akcijski program ukrepanja kot nadaljevanje predhodnih programov ukrepanja v svoja najpomembnejša področja dejavnosti šteje spremljanje in kontrolo zaradi izboljšanja kakovosti vode in zmanjšanja onesnaževanja;

ker četrti program ukrepanja zahteva aktivno sodelovanje Skupnosti in njenih držav članic v mednarodnih okoljevarstvenih dejavnostih in v tem okviru pripisuje poseben pomen dvostranskim povezavam s tretjimi državami;

ker Konvencija o Mednarodni komisiji za zaščito Labe, ki je bila podpisana v Magdeburgu 8. oktobra 1990, zlasti predvideva imenovanje mednarodne komisije za preprečevanje onesnaženja Labe in njenega prispevnega območja v okviru določb navedene konvencije;

ker obstoječa zakonodaja Skupnosti, ki ureja onesnaževanje voda, trenutno velja za Labo in njene pritoke, ki tečejo po ozemlju Zvezne republike Nemčije;

ker se zdi potrebno, da Skupnost odobri Konvencijo, zato da doseže enega od ciljev Skupnosti na področju ohranjanja, varstva in izboljšanja kakovosti okolja, kot je določeno v Enotnem evropskem aktu;

ker je bila navedena konvencija v imenu Skupnosti podpisana 8. oktobra 1990,

SKLENIL NASLEDNJE:

Člen 1

Konvencija o Mednarodni komisiji za zaščito Labe se s tem odobri v imenu Evropske gospodarske skupnosti.

Besedilo Konvencije je priloženo temu sklepu.

Člen 2

Predsednik Sveta bo v imenu Evropske gospodarske skupnosti obvestil Zvezno republiko Nemčijo, ki ima status države depozitarke, da so bili predpogoji za začetek veljavnosti Konvencije, kar zadeva Skupnost, izpolnjeni v skladu s prvim pododstavkom člena 18 Konvencije.

V Bruslju, 18. novembra 1991

Za Svet

Predsednik

J. E. Andriessen

[1] UL C 93, 11.4.1991, str. 10.

[2] UL C 158, 17.6.1991, str. 291.

[3] UL C 191, 22.7.1991, str. 21.

[4] UL C 328, 7.12.1987, str. 1.

--------------------------------------------------
Odločba Komisije

z dne 14. maja 1991

o seznamu tretjih držav, iz katerih države članice dovolijo uvoz zarodkov domačega goveda

(91/270/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda [1], kakor je bila nazadnje spremenjena z Direktivo Sveta 90/425/EGS z dne 26. junija 1990 [2], in zlasti člena 7 Direktive,

ker je sistem za sestavljanje seznama tretjih držav, iz katerih države članice lahko uvažajo zarodke domačega goveda, določen z Direktivo 89/556/EGS;

ker je pri sestavljanju takšnega seznama ustrezno upoštevati zdravstveno stanje živali v tretjih državah in podobne obstoječe sezname za uvoz živih živali in semena;

ker mora Skupnosti sprejeti dodatne ukrepe v zvezi z uvozom zarodkov; ker Komisija nadaljuje s pripravo takšnih ukrepov z ustrezno hitrostjo;

ker ob upoštevanju omejitev, ki izhajajo iz sprejetja seznama, za uvoz zarodkov še naprej veljajo nacionalne določbe v zvezi z zdravjem in veterinarskimi pregledi, če zanje ne veljajo že kakršnikoli ukrepi Skupnosti za varovanje zdravja;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Države članice uvažajo le zarodke domačih živali goveda iz tistih tretjih držav, ki so navedene v seznamu v Prilogi k tej odločbi.

Člen 2

Ta odločba je naslovljena na države članice.

V Bruslju, 14. maja 1991

Za Komisijo

Ray Mac Sharry

Član Komisije

[1] UL L 302, 19.10.1989, str. 1.

[2] UL L 224, 18.8.1990, str. 29.

--------------------------------------------------

PRILOGA

Seznam tretjih držav, iz katerih države članice dovolijo uvoz zarodkov domačega goveda

Avstralija

Avstrija

Kanada

Čehoslovaška

Finska

Madžarska

Izrael

Nova Zelandija

Norveška

Poljska

Romunija

Švedska

Švica

Združene države Amerike

Jugoslavija

--------------------------------------------------
Odločba Komisije

z dne 20. decembra 1989

o postopku za spremembo ali dopolnitev seznamov obratov, odobrenih za uvoz svežega mesa iz tretjih držav v Skupnost

(90/13/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi, prašičev ter svežega mesa in mesnih izdelkov iz tretjih držav [1], kakor je bila nazadnje spremenjena z Direktivo 89/227/EGS [2], in zlasti člena 4(1) Direktive,

ker mora Komisija določiti podrobna pravila za uporabo postopka za spremembo ali dopolnitev seznamov obratov iz člena 4 Direktive 72/462/EGS;

ker število obratov na zgoraj navedenih seznamih narašča; ker so zato odločbe, ki jih je treba sprejeti v zvezi z njimi na podlagi rezultatov inšpekcijskih pregledov, opravljenih v skladu s členom 5 Direktive 72/462/EGS, vedno bolj pogoste; ker bi se moral nov postopek izogniti pretirani formalnosti in hkrati zagotoviti usklajenost s standardi Skupnosti;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Ta odločba določa podrobna izvedbena pravila za uporabo postopka iz drugega stavka člena 4(1) Direktive 72/462/EGS, kadar je treba sezname obratov, odobrenih za izvoz svežega mesa v Skupnost, spremeniti ali dopolniti.

Člen 2

Komisija obvesti države članice o rezultatih inšpekcijskih pregledov, opravljenih v skladu s členom 5 Direktive 72/462/EGS, ter o predlaganih spremembah in dopolnitvah seznamov.

Rezultati se sporočijo v pisni obliki. Izjemoma se lahko informacije sporočijo ustno, pod pogojem, da se v 24 urah izda pisno potrdilo.

Člen 3

1. Države članice bodo morale v enem tednu od datuma, ko njihova stalna predstavništva prejmejo informacije, navedene v členu 2, da dajo pripombe; v nujnih primerih lahko Komisija ta rok skrajša na 48 ur.

2. Komisija upošteva pripombe držav članic, zlasti tiste v zvezi z rezultati inšpekcijskih pregledov pri uvozu, in pred sprejetjem kakršnih koli odločitev obvesti zadevno državo članico o ukrepih, predlaganih na podlagi teh pripomb.

3. Odločba iz drugega stavka člena 4(1) Direktive 72/462/EGS se sprejme po izteku roka iz odstavka 1.

Člen 4

1. Če se pojavijo težave, se te posredujejo Stalnemu veterinarskemu odboru po postopku iz člena 29 Direktive 72/462/EGS.

2. Komisija med sestanki Stalnega veterinarskega odbora obvešča države članice o razmerah v tretjih državah, vključno z zadevami v zvezi s pregledi ostankov škodljivih snovi in zdravstvenim varstvom živali, ter o načrtovanih misijah.

Člen 5

Ta odločba je naslovljena na države članice.

V Bruslju, 20. decembra 1989

Za Komisijo

Ray Mac Sharry

Član Komisije

[1] UL L 302, 31.12.1972, str. 28.

[2] UL L 93, 6.4.1989, str. 25.

--------------------------------------------------
Odločba Komisije

z dne 25. julija 1990

o razvrščanju in označevanju di(2-etilheksil)ftalata v skladu s členom 23 Direktive Sveta 67/548/EGS

(90/420/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 67/548/EGS z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi [1], kakor je bila nazadnje spremenjena z Direktivo 79/831/EGS [2], in zlasti člena 23 Direktive,

ker je Kraljevina Danska dne 13. avgusta 1987 obvestila Komisijo o nameri za določitev posebnih pogojev za trženje 23 snovi s sklicevanjem na člen 23 Direktive 67/548/EGS, saj te snovi niso ustrezno razvrščene in označene ter zato predstavljajo veliko tveganje za zdravje ljudi;

ker se je Komisija posvetovala z državami članicami v skladu s členom 23;

ker je Komisija preučila dokaze o rakotvornosti di(2-etilheksil)ftalata in se je posvetovala z ustreznimi strokovnjaki, uradno imenovanimi s strani držav članic, ki imajo posebne kvalifikacije za določanje rakotvornosti, mutagenosti ali strupenosti za razmnoževanje;

ker je bilo mnenje večine strokovnjakov, da so sedanji dokazi neustrezni za upravičeno razvrstitev in označitev te snovi kot rakotvorne ali kot dražilne,

SPREJELA NASLEDNJO ODLOČBO:

Člen 1

Di(2-etilheksil)ftalat se ne razvrsti ali označi kot rakotvoren ali kot dražilna snov.

Člen 2

Kraljevina Danska sprejme ukrepe, potrebne za uskladitev s to odločbo, najpozneje do 1. januarja 1991.

Člen 3

Ta odločba je naslovljena na države članice.

V Bruslju, 25. julija 1990

Za Komisijo

Carlo ripa di meana

Član Komisije

[1] UL 196, 16.8.1967, str. 1.

[2] UL L 259, 15.10.1979, str. 10.

--------------------------------------------------
Sklep Sveta

z dne 4. decembra 1990

o spremembi Sklepa 87/277/EGS o dodelitvi količin možnega ulova za trsko na območju Spitsbergov in Medvedjega otoka ter na območju 3M, kakor je opredeljeno v Konvenciji NAFO

(90/655/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 170/83 z dne 25. januarja 1983 o sistemu Skupnosti za ohranjanje in upravljanje ribolovnih virov [1], kakor je bila spremenjena z Aktom o pristopu Španije in Portugalske, in zlasti člena 11 Uredbe,

ob upoštevanju predloga Komisije [2],

ob upoštevanju mnenja Evropskega parlamenta [3],

ker je združitev Nemčije spremenila statistične podatke o ulovih, na katerih je temeljil Sklep 87/277/EGS [4]; ker je treba zato navedeni sklep spremeniti, da bi pri izračunu dodeljenih odstotkov v Prilogi k navedenem sklepu upoštevali ulove nekdanje Nemške demokratične republike v referenčnih obdobjih,

SKLENIL:

Ediničlen

Priloga k Sklepu 87/277/EGS se nadomesti s Prilogo k temu sklepu.

V Bruslju, 4. decembra 1990

Za Svet

Predsednik

G. De Michelis

[1] UL L 24, 27.1.1983, str. 1.

[2] UL C 248, 2.10.1990, str. 11.

[3] Mnenje, podano 21. novembra 1990 (še ni bilo objavljeno v Uradnem listu).

[4] UL L 135, 23.5.1987, str. 29.

--------------------------------------------------

PRILOGA

Trska Spitsbergi–Medvedji otok (območje ICES II b)

Celotni dovoljeni ulov (ton) | Delež Skupnosti (ton) | Nemčija (%) | Španija (%) | Francija (%) | Portugalska (%) | Združeno kraljestvo (%) | Vse druge države članice (skupna količina) |

| PRVI DEL | Odstotek deleža Skupnosti po odbitku standardne količine, dodeljenega drugim državam članicam | Standardna količina |

| 22018 ali manj | 19,24 | 49,73 | 8,21 | 10,50 | 12,32 | 100 ton |

| DRUGI DEL | Odstotek deleža Skupnosti po odbitku prvega dela in količine, dodeljene drugim državam članicam | Standardna količina |

| 22019 – 24220 | 29,71 | 28,45 | 16,44 | 4,21 | 21,19 | 250 ton |

| | | | | | | Odstotek deleža Skupnosti |

700001 – 800000 | 24221 – 27680 | 29,54 | 28,54 | 16,46 | 4,27 | 21,19 | 1,91 |

800001 – 900000 | 27681 – 31140 | 29,51 | 28,56 | 16,47 | 4,27 | 21,19 | 2,86 |

900001 – 1000000 | 31141 – 34600 | 29,54 | 28,54 | 16,46 | 4,27 | 21,19 | 3,82 |

1000001 ali več | 34601 ali več | 29,54 | 28,54 | 16,46 | 4,27 | 21,1 | 4,77 |

Trska NAFO 3M

| Nemčija (%) | Španija (%) | Francija (%) | Portugalska (%) | Združeno kraljestvo (%) (%) |

PRVI DEL 7500 ton ali manj | 9,33 | 28,67 | 4,00 | 39,33 | 18,67 |

DRUGI DEL več kot 7500 ton | 1,76 | 37,81 | 5,38 | 51,97 | 3,08 |

--------------------------------------------------
Sklep Komisije

z dne 30. novembra 1990

o spremembi Sklepa 89/196/EGS, Euratom, ESPJ o določitvi podrobnih pravil za deklasifikacijo dokumentov, za katere velja poklicna ali poslovna skrivnost

(90/631/Euratom, ESPJ, EGS)

KOMISIJA EVROPSKIH SKUPNOSTI JE

ob upoštevanju Uredbe Sveta (EGS, Euratom) št. 354/83 z dne 1. februarja 1983 o odpiranju arhivskega gradiva Evropske gospodarske skupnosti in Evropske skupnosti za atomsko energijo javnosti [1], in zlasti člena 9 Uredbe,

ob upoštevanju Odločbe Komisije št. 359/83/ESPJ z dne 8. februarja 1983 o odpiranju arhivskega gradiva Evropske skupnosti za premog in jeklo [2] javnosti, in zlasti člena 9 Odločbe,

ker se po pravilih, ki urejajo odpiranje arhivskega gradiva Skupnosti javnosti, listine in evidence, za katere velja poklicna ali poslovna skrivnost, ne smejo odpreti za javnost, razen če zadevna oseba ali podjetje ne nasprotuje; ker mora v ta namen Komisija najaviti svoj namen, da bo odprla za javnost listine in evidence;

ker se bo z odpiranjem gradiva Evropske gospodarske skupnosti javnosti število listin, za katere se lahko odpravi tajnost, znatno povečalo;

ker se predhodno obveščanje posameznih oseb ali podjetij pogosto izkaže za težko, zlasti v primeru spremembe naslova ali pravnega statusa;

ker bi bila zaradi zagotovitve, da bo postopek odpiranja arhivskega gradiva Skupnosti javnosti potekal učinkovito, potrebna določba, ki bi omogočila Komisiji, da obvesti zadevne osebe ali podjetja z obvestilom, objavljenim v Uradnem listu Evropskih skupnosti,

SKLENILA:

Člen 1

Člen 1 Odločbe Komisije 89/196/EGS, Euratom, ESPJ [3] se nadomesti z naslednjim:

"Člen 1

Za namene uporabe člena 4 Uredbe (EGS, Euratom) št. 354/83 ali člena 4 Odločbe Komisije št. 359/83/ESPJ Komisija objavi obvestilo v Uradnem listu Evropskih skupnosti, s katerim obvesti zadevne osebe ali podjetja, da namerava odpreti za javnost listino ali evidenco, za katero velja obveznost poklicne ali poslovne skrivnosti, in povabi zadevno osebo ali podjetje, da predloži kakršne koli ugovore v roku osmih tednov. Če v tem obdobju ni nobenega ugovora, se listina ali evidenca odpre za javnost."

Člen 2

Ta sklep se začne uporabljati 30. novembra 1990.

V Bruslju, 30. novembra 1990

Za Komisijo

Jacques Delors

Predsednik

[1] UL L 43, 15.2.1983, str. 1.

[2] UL L 43, 15.2.1983, str. 14.

[3] UL L 73, 17.3.1989, str. 52.

--------------------------------------------------
Sklep Sveta

z dne 21. decembra 1989

o sklenitvi Sporazuma med Evropsko gospodarsko skupnostjo in Švicarsko konfederacijo o sistemih za elektronsko izmenjavo podatkov o trgovini

(89/694/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 235 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker je Svet s Sklepom 87/499/EGS [4] sprejel program Skupnosti o komunikacijskem omrežju sistemov za elektronsko izmenjavo podatkov o trgovini (Tedis);

ker je Svet s Sklepom 89/241/EGS [5] spremenil ta sklep, da bi omogočil podjetjem držav nečlanic, s katerimi je Skupnost sklenila dogovore, ki te države povezujejo s programom Tedis, da sodelujejo v tem programu;

ker je Svet s Sklepom 89/241/EGS pooblastil Komisijo za usklajevanje takšnih sporazumov med članicami Evropskega združenja za prosto trgovino;

ker je treba odobriti Sporazum med Evropsko gospodarsko skupnostjo in Švicarsko konfederacijo o sistemih za elektronsko izmenjavo podatkov o trgovini,

SKLENIL:

Člen 1

Sporazum med Evropsko gospodarsko skupnostjo in Švicarsko konfederacijo o sistemih za elektronsko izmenjavo podatkov o trgovini se odobri v imenu Skupnosti.

Besedilo Sporazuma je priloženo temu sklepu.

Člen 2

Predsednik Sveta v imenu Skupnosti poda uradno obvestilo, predvideno v členu 8 Sporazuma.

V Bruslju, 21. decembra 1989

Za Svet

Predsednica

E. Cresson

[1] UL C 285, 11.11.1989, str. 6.

[2] Mnenje je bilo podano 15. decembra 1989 (še neobjavljeno v Uradnem listu).

[3] Mnenje je bilo podano 19. decembra 1989 (še neobjavljeno v Uradnem listu).

[4] UL L 285, 8.10.1987, str. 35.

[5] UL L 97, 11.4.1989, str. 46.